《李新仲圭同游醮坛归以诗告别次韵》
宋代·李石

别去名场叹滞留，肯来空谷话清幽。
知君有约趋金马，笑我无心对白鸥。
千顷量陂能却老，一编家学莫他求。
相将杖履题诗处，跨麂山头记旧游。

作者简介：李石。少负才名，既登第，任大学博士，出主石室，就学者如云。蜀学之盛，古今鲜俪。后卒成都，时作山水小笔，风调远俗。卒年七十外。